CELEX: 62018TN0757
Language: hu
Date: 2018-12-31 00:00:00
Title: T-757/18. sz. ügy: 2018. december 31-án benyújtott kereset – Koinopraxia Touristiki Loutrakiou kontra Bizottság

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/38
            
         
      2018. december 31-án benyújtott kereset – Koinopraxia Touristiki Loutrakiou kontra Bizottság
      (T-757/18. sz. ügy)
      (2019/C 72/49)
      Az eljárás nyelve: angol
      
         Felek
      
      
         Felperes: Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE (Loutraki, Görögország) (képviselő: S. Pappas ügyvéd)
      
         Alperes: Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Bizottság bizonyos görög kaszinókra vonatkozó, 2018. augusztus 9-án hozott SA.28973 – C 16/2010 (korábbi NN 22/2010, korábbi CP 318/2009) határozatát;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két alternatív jogalapra hivatkozik, annak alátámasztására, hogy a megtámadott határozat megsértette a felperes eljárási jogait, ezért azt meg kell semmisíteni.
      
                  1.
               
               
                  Az első jogalap arra vonatkozik, hogy a vitatott határozat azon részét, melyben a Bizottság megvizsgálta, hogy az állítólagos állami támogatás „vonzerőbeli előnyt” biztosít-e, az előzetes vizsgálatot követően kifogás emelésének mellőzéséről szóló határozatnak kell tekinteni. Ennélfogva a felperes szerint a Bizottságnak meg kellett volna indítania a formális vizsgálati eljárást, mivel komoly kétségek merültek fel az állami forrásból finanszírozott vonzerőbeli előny fennállása tekintetében.
               
            
                  2.
               
               
                  A második jogalap arra vonatkozik, hogy a Bizottság a T-425/11. sz. ítélet alapján mindenképpen köteles volt újból megnyitni a formális vizsgálati eljárást. A felperes ugyanis azt állítja, hogy a Bizottság elvileg köteles volt a megtámadott határozat meghozatala előtt felhívni a feleket észrevételeik megtételére.